Gaiti Respublikasidagi norozilik namoyishlari
Gaiti Respublikasidagi norozilik namoyishlari 2019-yilning 7-fevrali kuni mamlakatning hamma shaharlarida boshlangan. Muxolifatdagi siyosatchi Jan-Charl Mois boshchiligidagi namoyishchilar Gaiti prezidenti Jovenel Moise isteʼfoga chiqishini talab qilishdi. Namoyishchilarning maqsadi ijtimoiy dasturlarni ilgari surish va korrupsiya bilan shugʻullanuvchi amaldorlarni jinoiy javobgarlikka tortish uchun muvaqqat hukumatini yaratish boʻlgan. 2018-yilning 7-iyulida Gaiti boʻylab yonilgʻi narxi oshishiga qarshi norozilik namoyishlari boshlangan. Vaqt oʻtishi bilan bu norozilik namoyishlari Gaitining oʻsha paytdagi prezidenti Jovenel Moisening isteʼfosini talab qilishga aylangan. 2019-yildan 2021-yilgacha Jovenel Moise hukumatini isteʼfoga chiqarishga chaqirgan ommaviy norozilik namoyishlari boʻlib oʻtgan. Moise 2016-yilgi prezidentlik saylovlarida birinchi oʻrinni egallagan, ammo saylovda saylovchilarning atigi 21 foizi ishtirok etgan. 2015-yilgi saylovlar esa firibgarlik tufayli bekor qilingan. 2021-yil 7-fevralda muxolifat tarafdorlari davlat toʻntarishiga urinishgan va 23 kishi hibsga olingan. 2021-yil 7-iyulda Jovenel Moise 28 nafar xorijiy yollanma askardan iborat guruh tomonidan oʻldirilgan. Qotillikda gumon qilinganlardan uchtasi oʻldirilgan va 20 nafari hibsga olingan. 2021-yil 20-iyulda Ariel Genri vaqtincha bosh vazir vazifasini bajaruvchi lavozimni egallagan. 2022-yil sentabrida elektr energiya narxlarining oshishiga javoban navbatdagi norozilik namoyishlari boshlangan. Vabo epidemiyasi va keng tarqalgan ochlik bilan birgalikda inqiroz Birlashgan Millatlar Tashkiloti Xavfsizlik Kengashining mamlakatdagi jinoiy guruh rahbarlaridan biri Jimmi Cherizierga qarshi sanksiyalar kiritishiga olib kelgan. 2022-yilda Kanada uchta badavlat ishbilarmonlarga – Gilbert Bigio, Reynold Dib va Sherif Abdullohga qarshi sanksiyalar eʼlon qildi, ular „Gaitidagi qoʻpol va tizimli inson huquqlari buzilishida ishtirok etganlik“da ayblangan. 2023-yil oktabr oyida BMT Xavfsizlik Kengashiga bergan hisobotida ham Martelli, Dib va Latortuning jinoiy guruhlar bilan aloqasi borligi aniqlangan.